**YHDISTYKSEN ITSEARVIOINTILOMAKE**

Itsearvioinnin tekeminen on hyvä tapa kartoittaa yhdistyksen vahvuuksia ja kehittämistarpeita. Itsearvioinnin tarkoituksena on kannustaa uusien asioiden ja ideoiden käyttöönottamista sekä innostaa yhdistystoiminnan kehittämiseen.

Arviointi voi toimia hyvänä suunnannäyttäjänä ja sitä voidaan hyödyntää esimerkiksi toimintasuunnitelman laadinnan pohjana ja yhdistyksen kehittämisen välineenä. Parhaiten arviointi palvelee yhdistyksiä silloin, kun se tehdään vuosittain tai muulla ajanjaksolla, säännöllisesti.

Lomake on jaettu neljään eri osa-alueeseen:

**1. Osallistuminen ja toimintamahdollisuudet (jäseniä koskeva toiminta)**

**2. Perustehtävien hallinta (hallituksen / johtokunnan toiminta)**

**3. Yhteistyö, tiedottaminen ja näkyvyys (toiminnan vaikuttavuus ja houkuttelevuus)**

**4. Talous ja toimitilat (toiminnan taloudelliset mahdollisuudet)**

Tarkoituksena on, että hallituksen / johtokunnan jäsen täyttää oman lomakkeensa ja tekee arvioinnin sen mukaan, kuinka hyvin väittämien näkee omassa yhdistyksessä toteutuvan.

Lomake palautetaan nimettömänä puheenjohtajalle tai muulle sovitulle vastuuhenkilölle, joka kokoaa hallitusväen / johto-kunnan yhteisen näkemyksen.

Jos tietyn väittämän kohdalla suurin osa vastaajista on arvioinut toteutumista arvon 4 tai 5 mukaan, voi yhdistys olla tyytyväinen. Jos numerot ovat alhaisia, on syytä pysähtyä pohtimaan, millä keinoin kyseistä asiaa voitaisiin kehittää. Jos väittämien arvoissa esiintyy huomattavaa vaihtelevuutta, olisi hyvä selvittää, mistä erilaiset näkemykset johtuvat.

Lomakkeessa on esitelty erinäisiä väittämiä, joiden toteutumista arvioidaan numeroasteikolla 1-5 ja 0. (1 = Ei toteudu lainkaan, 5 = Toteutuu erittäin hyvin, 0 = ei koske yhdistystämme).

**1. OSALLISTUMINEN JA TOIMINTAMAHDOLLISUUDET:**

|  |  |  |  |  |  |  |
| --- | --- | --- | --- | --- | --- | --- |
|  | 1 | 2 | 3 | 4 | 5 | 0 |
| Yhdistyksellä on ajan tasalla oleva jäsenluettelo |  |  |  |  |  |  |
| Jäsenten odotuksia selvitetään säännöllisin väliajoin. |  |  |  |  |  |  |
| Yhdistys tarjoaa erilaisia mahdollisuuksia osallistua toimintaan. |  |  |  |  |  |  |
| Yhdistyksen toiminta on vireää ja aktiivista. |  |  |  |  |  |  |
| Yhdistyksellä on riittävästi toimijoita. |  |  |  |  |  |  |
| Yhdistys hankkii aktiivisesti uusia toimijoita. |  |  |  |  |  |  |
| Uudet toimijat otetaan avoimesti vastaan. |  |  |  |  |  |  |
| Uusien toimijoiden ideat ja osaaminen huomioidaan toiminnan suunnittelussa. |  |  |  |  |  |  |
| Yhdistys muistaa kiittää aktiivejaan. |  |  |  |  |  |  |

|  |
| --- |
|  |
|  |
|  |
| **2. PERUSTEHTÄVIEN HALLINTA** |

|  |  |  |  |  |  |  |
| --- | --- | --- | --- | --- | --- | --- |
|  | 1 | 2 | 3 | 4 | 5 | 0 |
| Hallituksen kokoukset ovat hyvin organisoituja. |  |  |  |  |  |  |
| Yhdistyksen tavoitteet ja tarkoitus nostetaan esille säännöllisin väliajoin. |  |  |  |  |  |  |
| Yhdistyksen toimintaa ohjaa toimintasuunnitelma. |  |  |  |  |  |  |
| Toimintasuunnitelman lisäksi yhdistyksellä on myös pidemmän aikavälin tavoitteita ja suunnitelmia. (esim. kyläsuunnitelma) |  |  |  |  |  |  |
| Kaikki hallituksen jäsenet osallistuvat aktiivisesti työhön. |  |  |  |  |  |  |
| Uusiin ideoihin tartutaan rohkeasti. |  |  |  |  |  |  |
| Yhdistyksen hallitus järjestää myös vapaamuotoisia tapaamisia. |  |  |  |  |  |  |
| Hallituksessa on jaettu vastuita / perustettu työryhmiä kiinnostusten ja tarpeiden mukaisesti. |  |  |  |  |  |  |
| Yhdistys osallistuu koulutuksiin oman osaamisensa päivittämiseksi. |  |  |  |  |  |  |
| Yhdistys toimii aktiivisesti paikallisena vaikuttajana ja/tai edunvalvojana. |  |  |  |  |  |  |
| Yhdistyksen ilmapiiri on hyvä ja avoin. |  |  |  |  |  |  |

**3. YHTEISTYÖ, TIEDOTTAMINEN JA NÄKYVYYS**

|  |  |  |  |  |  |  |
| --- | --- | --- | --- | --- | --- | --- |
|  | 1 | 2 | 3 | 4 | 5 | 0 |
| Yhdistys tekee yhteistyötä toisten yhdistysten kanssa. |  |  |  |  |  |  |
| Yhdistys tekee yhteistyötä muiden toimijoiden kuten kunnan, seurakunnan, yritysten ja oppilaitosten kanssa. |  |  |  |  |  |  |
| Yhdistyksen viestintä on toiminta-alueellaan aktiivista ja näkyvää. |  |  |  |  |  |  |
| Yhdistys käyttää useita erilaisia tiedonvälityskanavia viestiessään toiminnastaan. |  |  |  |  |  |  |
| Yhdistys päivittää ajankohtaiset yhteystietonsa sidosryhmilleen ja muille toimijoille:  Alueellisille tai valtakunnallisille kattojärjestöille tai järjestöille, joiden jäseniksi kuuluvat, kuntaan, yhdistyksen nettisivuille jne. |  |  |  |  |  |  |
| Yhdistys välittää tietoa toiminnastaan sidosryhmilleen ja muille toimijoille. |  |  |  |  |  |  |
| Yhdistys hyödyntää kattojärjestöjen, kuntien tai muiden keskusjärjestöjen tukea. (Esim. koulutukset, materiaalit, tiedotus, ohjaus ja neuvonta) |  |  |  |  |  |  |
| Yhdistyksellä on hyvä maine toiminta-alueellaan |  |  |  |  |  |  |

**4. TALOUS JA TOIMITILAT**

|  |  |  |  |  |  |  |
| --- | --- | --- | --- | --- | --- | --- |
| Yhdistyksellä on tarvittavat tilat toiminnalle (omat tai vuokratut). |  |  |  |  |  |  |
| Yhdistys pysyy vuosittaisessa talousarviossaan. |  |  |  |  |  |  |
| Yhdistys kehittää omaa varainhankintaa. |  |  |  |  |  |  |
| Yhdistyksessä hallitaan avustusten hakumenettelyt. |  |  |  |  |  |  |
| Yhdistys etsii uusia tai hyödyntää jo olemassa olevia rahoitusmahdollisuuksia. (Leader-rahoitus, kuntien avustukset, Suomen kulttuurirahasto, Kotiseutuliitto, säätiöt, KKI-hanketuki yms.) |  |  |  |  |  |  |

Lomake pohjautuu SOSTE:n laatiman paikallisyhdistyksen arviointilomakemalliin, jota on muokattu vastaamaan paremmin maaseudulla toimivien yhdistysten toimintaa ja tarpeita Varsinais-Suomen Kylät ry toimesta. Pohjois-Savon Kylät ry on muokannut lomaketta 10.9.2015. (alkuperäinen lomake löytyy Varsinais-Suomen Kylät ry:n sivuilta oppaasta Kylien yhdistystoiminnan arjen tueksi)